[{"text_idx": "#000001", "text": "mi oedd na chaed gan Mrs May ga\u0302n wedi\u2019r cyhoeddiad, a minnau wedi tybio bod\nDavid Cameron wedi gosod cynsail i\u2019w olynwyr wedi iddo ganu nodyn neu ddau\u2019n\ngalonnog wrth gamu trwy ddrws 10 Stryd Downing ar ei ymddiswyddiad dair blynedd"}, {"text_idx": "#000002", "text": "teyrngedau ddydd Gwener i Theresa May wedi iddi gyhoeddi y bydd yn gadael ei\nswydd ar Fehefin 7fed. Druan ohoni, nid\nyn unig yn cael ei gwthio o\u2019r neilltu gan ei phlaid ei hun ond yn cael y fraint\no aros yn ei swydd ddigon hir i orfod croesawu\u2019r Arlywydd Trump ddechrau\u2019r\nwythnos olaf wrth y llyw. Halen ar y briw fydd hynny!"}, {"text_idx": "#000003", "text": "at y teyrngedau. Cymaint o ganmol,\ncymaint o edmygedd, cymaint o bethau da\u2019n cael eu dweud am Mrs May. Ymhlith y mwyaf brwd eu clod yr oedd rhai a\nfu\u2019n rhannol, os nad yn bennaf cyfrifol am ei chwymp: rhai a ymddiswyddodd o\u2019i\nLlywodraeth; rhai a wrthododd gefnogi ei Chynllun; rhai a fu\u2019n cynllwynio\u2019r\nllynedd i\u2019w disodli; rhai a fu\u2019n llafar eu beirniadaeth ers misoedd. Mor rhwydd yw beirniadu; ond mor rhwydd hefyd\nyw gwenieithu, a rhagrithio os oes rhaid. Mae mwy nag un o gyfeillion tybiedig\nPrif Weinidog San Steffan yn feistri ar y grefft."}, {"text_idx": "#000004", "text": "Ac mor rhwydd i ninnau ymosod yn eiriol ar eraill; a\u2019r geiriau\u2019n niweidio a chlwyfo a lladd. Yn y Beibl, mae Llythyr Iago\u2019n so\u0302n am y drwg yn ogystal a\u0302\u2019r da y medrwn ei wneud a\u0302\u2019n geiriau. \u2019Y mae\u2019r hil ddynol yn gallu rheoli pob math o anifeiliaid ac adar, o ymlusgiaid a physgod; yn wir, y mae wedi eu rheoli. Ond nid oes neb sy\u2019n gallu rheoli\u2019r tafod. Drwg diorffwys yw, yn llawn o wenwyn marwol. A\u0302\u2019r tafod yr ydym yn bendithio\u2019r Arglwydd a\u2019r Tad; a\u0302\u2019r tafod hefyd yr ydym yn melltithio\u2019r rhai a luniwyd ar ddelw Duw. O\u2019r un genau y mae bendith a melltith yn dod. Fy nghyfeillion, nid felly y mae pethau i fod\u2019 (Iago 3:7-10). Gallwn ganmol a bod yn garedig un funud a sarhau a lladd ar bobl y funud nesaf. Gall geiriau wneud drwg mawr; mwy o ddrwg nag a feddyliwn ni\u2019n aml. Ac fel y dywed Iago, \u2018Nid felly y mae pethau i fod\u2019."}, {"text_idx": "#000005", "text": "Ydi, mae Iago\u2019n siarsio\u2019i ddarllenwyr i ymdrechu i reoli\u2019r tafod am fod eu geiriau\u2019n medru brifo ac achosi pob math o ddrwg. Mae Iago yn cychwyn efo\u2019n geiriau, ac yn meddwl am yr hyn sy\u2019n deillio ohonynt. Ond mae Iesu Grist fel petai\u2019n cymryd cam yn o\u0302l o\u2019r fan honno. Nid cychwyn efo\u2019n geiriau a wna Iesu, ond efo\u2019n calonnau. Mae\u2019n ein siarsio i fod yn ofalus o\u2019r hyn a ddywedwn am fod geiriau, fel gweithredodd, yn datgelu\u2019r galon. \u2018Y mae\u2019r pethau sy\u2019n dod allan o\u2019r genau yn dod o\u2019r galon, a dyna\u2019r pethau sy\u2019n halogi rhywun. Oherwydd o\u2019r galon y daw cynllunio drygionus, llofruddio, godinebu, puteinio, lladrata, camdystiolaethu, a chablu\u2019 (Mathew 15:18-19). Nid y geg, medd Iesu, yw gwreiddyn y drwg, ond y galon. Er mwyn rheoli fy nhafod, mae\u2019n rhaid trin fy nghalon."}, {"text_idx": "#000007", "text": "adeg hon o\u2019r flwyddyn yr arferid cynnal y Diwrnod Chwaraeon yn Ysgol\nBrynrefail. Wyddwn i ddim ar y pryd, ond\nmi ddaeth yr uchafbwynt i mi yn fy mlwyddyn gyntaf pan enillais naid hir y lower\njuniors. Roedd y naid o 13\ntroedfedd 81\u20442 modfedd yn \u2018record\u2019 ar y pryd! Ar i wared aeth pethau wedyn, gan\ngychwyn yn Chwaraeon y Sir yr haf hwnnw pan ddeallais fod hogia bach ysgolion\neraill Sir Gaernarfon yn neidio o leiaf droedfedd ymhellach na hynny!"}, {"text_idx": "#000008", "text": "Ar gae Nantporth, sef cae pe\u0302l droed Bangor erbyn hyn, yr oedd Chwaraeon y Sir bryd hynny. Os cofiaf yn iawn, fu\u0302m i ddim yno am ddwy neu dair blynedd wedi hynny, nes dyfod dydd y \u2018ras fawr\u2019, yr 800 medr i fechgyn \u2018oed canol\u2019. Roedd 800 medr (ynteu 880 llath oedd o tybed?) bron i dair gwaith o amgylch y trac ac yn fwy na digon pell i bawb arall fy ngadael ar o\u0302l. Ac felly, er mwyn osgoi\u2019r fath embaras, mi benderfynais redeg mor gyflym ag y gallwn o\u2019r cychwyn cyntaf rhag bod ymhell ar ei ho\u0302l hi cyn gorffen y lap gyntaf. Er syndod mawr, roeddwn ar y blaen ar ddiwedd y lap gyntaf a\u2019r ail, a dal ar y blaen lai na chanllath o\u2019r llinell derfyn. Wn i ddim beth ddigwyddodd nesaf, ai cyffroi gormod, diffygio\u2019n la\u0302n ynteu dim ond baglu, ond ar fy hyd ar lawr yr oeddwn wrth i bawb redeg heibio i mi. Diwedd ras a diwedd gyrfa."}, {"text_idx": "#000012", "text": "fechan iawn mewn byd mawr ydi Prydain.\u2019\nWedi deg o\u2019r gloch neithiwr y clywais hynny ar y radio. (Oedd, roedd hi\nmor hwyr a\u0302 hynny arnaf yn meddwl am rywbeth i\u2019w ddweud yn Gronyn heddiw!) Yn y Saesneg gwreiddiol,\ny geiriau oedd, \u2018Britain is a tiny country in a big world\u2019. Ie, \u2018a tiny country\u2019."}, {"text_idx": "#000015", "text": "Gwn fod cyd-destun penodol i\u2019r hyn a ddywedodd y dyn hwn\nneithiwr. Ond os yw Prydain mor bwerus ag y mae UKIP yn honni, oni fedr\nddylanwadu ar wledydd mwy na hi ei hun mewn meysydd fel Newid Hinsawdd?"}, {"text_idx": "#000016", "text": "Ond anghofiwch y wleidyddiaeth y tu cefn i\u2019r geiriau. Ac anghofiwch UKIP. Sylwch yn hytrach mor rhwydd yw dweud pethau\ngwahanol pan yw\u2019n ein siwtio i wneud hynny. Gweniaith; rhagrith; hanner stori;\ncelu\u2019r gwir neu hyd yn oed gelwydd noeth: mor rhwydd y daw\u2019r pethau hyn i\u2019n\nbaglu wrth i ninnau ddweud beth bynnag sy\u2019n ein siwtio ar wahanol adegau ac"}, {"text_idx": "#000021", "text": "cael yr ateb, mi sylweddolais fy mod wedi ceisio datgloi\u2019r sgrin gyda\nchyfrinair fy negeseuon e-bost. Rwy\u2019n defnyddio\u2019r ddau sawl gwaith y dydd, bob\ndydd ers blynyddoedd. Ond am ryw reswm heno, mi oedd y cyfrinair cyntaf wedi"}, {"text_idx": "#000022", "text": "debyg fy mod yn defnyddio\u2019r cyfrinair heb feddwl amdano gan mor gyfarwydd ydyw.\nOnd unwaith yr oedd rhaid meddwl, roeddwn ar goll ac yn methu\u2019n glir a\u0302\u2019i gofio.\nFedrwn ni fod mor gyfarwydd a\u0302 phethau eraill fel ein bod yn eu gwneud hwy hefyd\nbron yn ddifeddwl? Sawl gwaith, wrth\nadael y ty\u0302, y bu raid i chi droi no\u0302l er mwyn gwneud yn siw\u0302r eich bod wedi\ncloi\u2019r drws am nad oedd gennych gof o wneud hynny? Sawl gwaith, wrth deithio mewn car, yr\naethoch drwy ddau bentref neu dri heb gofio i chi wneud hynny?"}, {"text_idx": "#000024", "text": "nghanol y cyfan, a oes perygl i ni anghofio\u2019r prif ddiben? Oes posib i ni golli golwg ar y ffaith mai\naddoli Duw sydd wraidd y cyfan a wnawn yn ei hoedfaon? Un o\u2019r peryglon mwyaf\nsy\u2019n wynebu pob cynulleidfa o bobl Dduw yw\u2019r posibilrwydd o fynd trwy\u2019r\nmosiwns: canu emynau, darllen y Gair, dweud gweddi\u0308au, traddodi a gwrando\npregethau, ond gwneud y cyfan rywsut yn beirianyddol. Gwneud o arferiad heb wir\nfeddwl beth a wnawn na pham y gwnawn y cyfan."}, {"text_idx": "#000033", "text": "Oes gennych chi gyfrif yn barod? Mewngofnodwch nawr."}]